# ACTA DE LA SESSIÓ ORDINÀRIA CELEBRADA PER L’AJUNTAMENT PLE EN DATA VINT-I-CINC DE NOVEMBRE DE DOS MIL TRETZE.

**Identificació de la sessió**

Caràcter: Ordinari

Data: 26-11-2013

Lloc: Sala d’Actes de l’Ajuntament de Fontcoberta

Hora. Les 21’30h.

**Assistents:**

Alcalde: Sr. Joan Estarriola i Vilardell

Regidors:

* Sra. Pilar Busquets i Barceló

- Sr. Carles Pedrola Carreras

- Sr. Xavier Cros Verdaguer

* Sr. Narcís Bartis Bosch
* Sr. Lluís Freixa Macià
* Sr. Jaume Roura i Noguer
* Sra. Consol Mas i Torres.
* Sr. Francesc Molina Jiménez

Hi assisteix, com a Secretària Habilitada de la Corporació, la Sra. Anna Graboleda Comalada.

L’Alcalde-President obre l’acte públic i es procedeix a tractar els assumptes inclosos a l’ordre del dia .

**1r.- APROVACIO ACTA ANTERIOR.-**

Els membres de la Corporació disposen d’una fotocòpia de l’esborrany de l’acta de la sessió celebrada el dia 28 d’octubre de 2013, que és aprovada per unanimitat i sense cap esmena.

**2n.- INFORMACIÓ DECRETS D’ALCALDIA**

El Sr. Alcalde dóna compte al Ple de les resolucions d’alcaldia núm. 103 a la 110/2013 . El Ple es dóna per assabentat.

**3r.- INFORMACIONS DE L’ALCALDIA I DEL DESPATX OFICIAL**

Pren la paraula el Sr. Alcalde i dóna compte al Ple de l’última correspondència oficial rebuda, de la que cal destacar:

* Escrit del Departament de Territori i Sostenibilitat en el que comunica que el dia 22 d’octubre es va iniciar el procediment per a la tramitació de la confiscació total de la fiança a l’empresa “MP 2001 Gestió i Construccions SL”.
* Escrit del Consell Comarcal en el que comuniquen l’aprovació del conveni de col·laboració interadministrativa via finestreta única a efectes de presentació de sol·licituds i registre.
* Escrit de la Direcció General d’Arxius en el que comuniquen el préstec

d’una màquina de ventar a l’Arxiu Comarcal del Pla de l’Estany.

Escrit de l’ACA en el que comunica que s’obre un procés de revisió del Pla de Gestió del Districte de Conca Fluvial de Catalunya.

Escrit de la Secretaria del Govern en el que notifica que ha rebut l’acord adoptat pel Ple en relació a una moció al pacte nacional pel dret a decidir.

Seguidament el Sr. Alcalde informa dels següents punts:

Informa sobre el jaciment de Roca Foradada que segons li han comentat pot arribar a ser tant important com les coves de Serinyà, i s’ha demanat a l’Ajuntament autorització per a realitzar una intervenció arqueològica, unes cates al camp no treballat, per a comprovar si s’han conservat evidències d’ocupaments humanes del periòdic prehistòric”, previ informe favorable del PEIN.

A continuació el Sr. Alcalde comenta que la decoració nadalenca que s’instal·larà en el municipi, serà la mateixa de cada any. No es farà cap inversió per aquest concepte aquest any.

També explica al Ple que s’està redactant una memòria valorada per a la instal·lació de la depuradora de Vilavenut. S’instal·larà sota el pati de l’escola, a la llera de la riera, propietat de l’ACA on no molesta a cap veí.

Explica al Ple que per part de l’Ajuntament de Porqueres s’està redactant una memòria valorada (que servirà també pel municipi de Fontcoberta) del projecte de fer dues rutes per conèixer el parc de l’estany d’Espolla. Una vegada redactada es passarà pel Ple.

Continua el Sr. Alcalde amb el tema de la Ciutat Jardí que explica que segueix el seu tràmit, que s’han demanat uns pressupostos per la pavimentació de l’aparcament del pavelló. Actuació que havia de fer el promotor de la Ciutat Jardí.

També s’ha demanat un pressupost per la remodelació de la zona de jocs de la Plaça de Catalunya, ja que la instal·lació ha de ser feta per una empresa homologada .

Seguidament el Sr. Alcalde informa sobre la gestió que ha fet amb l’empresa Prodaisa per l’augment de la quota fixa, que no serà d’1’50 cèntims com va proposar PRODAISA, sinó que al final es tradueix amb un augment de 1,10 cèntims.

Seguidament pren la paraula el regidor Sr. Narcís Bartis i explica la reunió que varen mantenir el dia 21 de novembre amb l’empresa GISA, l’AMPA; el Departament d’Ensenyament, la direcció de l’escola, l’Ajuntament i l’empresa constructora, en relació a l’ampliació de l’escola Alzina Reclamadora.

La proposta és que la part de fóra s’executarà dintre pocs dies i la de dintre no està clar si es farà per Setmana Santa, ja que el trasllat es complicat.

L’empresa proposa fer l’ampliació de dins l’escola a l’estiu per no molestar ni als alumnes ni als professors.

Al final es decideix de començar el desembre d’enguany, però comenta el regidor que només és una previsió, ja que l’empresa està en un concurs de creditors, i s’ha de veure com evoluciona tot.

L’empresa te moltes ganes de continuar l’obra i acabar-la, però necessita de cobrar les factures pendents.

A continuació el Sr. Alcalde comenta que el carrer entre l’escola bressol i l’escola s’obrirà la setmana que ve, ja que els camions pràcticament no hi hauran d’accedir-hi i deixaran lliure el pas.

El Sr. Bartis comenta que hi ha molta prudència i bona voluntat per part de tothom, que el que manca són recursos econòmics.

**3r.- PRECS I PREGUNTES**

Arribat el punt de precs i preguntes, pren la paraula el regidor Sr. Lluís Freixa i proposa la col·laboració econòmica dels regidors a la campanya “Catalonia Calling-El món ho ha de saber, destinada a fer conèixer al món què ha estat, que és i què vol ser Catalunya” .

Que l’aportació dels municipis entre 1000 i 5000 habitants consisteix en 250 euros. Que s’enviaran 10 llibres a 10 personalitats de la llista escollides aleatòriament en nom de l’Ajuntament de Fontcoberta + 10 llibres en llengua catalana que es rebran a l’Ajuntament.

Que proposa l’adhesió en el conveni de col·laboració amb l’esmentada campanya.

I no havent-hi ni més precs ni més preguntes a formular, el Sr. Alcalde dóna per acabada la sessió a les vint-i-dues hores. Ho certifico.